На основу члана 39 став 2 тачка 8) Закона о локалној самоуправи (,,Службени гласник Републике Српске“, број 97/16), члана 38 став 2 Закона о уређењу простора и грађењу („Службени гласник Републике Српске“, број 40/13, 106/15 и 3/16), и члана 39 став 2) тачка 8) Статута Града Бијељина (,,Службени гласник Града Бијељина“, број 9/17), Скупштина града Бијељина на својој \_\_\_ сједници одржане дана \_\_\_\_\_\_ донијела је

**О Д Л У К У**

**О УСВАЈАЊУ ИЗМЈЕНЕ ПЛАНА ПАРЦЕЛАЦИЈЕ**

**„ЦЕНТРА ВЕЛИКЕ ОБАРСКЕ“ У БИЈЕЉИНИ**

I

Усваја се измјена плана парцелације „Центра Велике Обарске“ у Бијељини.

II

Измјена плана парцелације „Центра Велике Обарске“ у Бијељини садржи текстуални и графички дио.

1) Текстуални дио плана састоји се од сљедећих поглавља:

- Уводни дио;

- Стање организације, уређења и коришћења простора,

- Потребе, могућности и циљеви организације, уређења и коришћења простора;

- План организације, уређења и коришћења простора-пројекција изградње и уређења простора,

- Одредбе и смјернице за спровођење плана

2) Графички дио плана састоји се од сљедећих графичких прилога:

- Копија катастарског плана-постојеће стање Р 1:1000,

- Извод из Просторног плана општине Бијељина Р 1:10000,

- Инжењерско-геолошка карта Р 1:1000,

- План намјене површина Р 1:1000,

- План просторне организације Р 1:1000,

- План регулационих и грађевинских линија Р 1:1000,

- План парцелације са аналитичко-геодетским елементима за пренос плана на терен Р 1:1000

III

Носилац израде измјене Регулационог плана „Индустријска зона 2 “ у Бијељини је било ЈП „Дирекција за изградњу и развој града“ Д.О.О. Бијељина, и исти су план израдили октобра 2017. године.

IV

О спровођењу ове oдлуке стараће се Одјељење за просторно уређење Градске управе Бијељина.

V

Ова Одлука ступа на снагу осмог дана од дана објављивања у Службеном гласнику Града Бијељина.

СКУПШТИНА ГРАДА БИЈЕЉИНА

Број: -----------------

Бијељина П Р Е Д С ЈЕ Д Н И К

Датум: -------------- 2017. године СКУПШТИНЕ ГРАДА БИЈЕЉИНА

Славиша Марковић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39 став 2 тачка 8) Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да доноси спроведбене документе просторног уређења за подручје јединице локалне самоуправе.

Чланом 38 став 2 Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да просторни план јединице локалне самоуправе, урбанистички план, планове посебног подручја јединице локалне самоуправе и спроведбене документе просторног уређења јединице локалне самоуправе доноси скупштина локалне самоуправе.

Чланом 39 став 2) тачка 8) Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града доноси спроведбене документе просторног уређења за подручје града.

**РАЗЛОЗИ ЗА ДОНОШЕЊЕ ОДЛУКЕ**

Након што је донесена одлука о утврђивању нацрта измјене плана парцелације „Центра Велике Обарске“ у Бијељини, Одјељење за просторно уређење, као носилац припреме спровело је све законске процедуре за утврђивање приједлога измјене плана.

**ФИНАНСИЈСКА СРЕДСТВА**

Финансијска средства потребна за доношење ове Одлуке обезбијеђена су буџетом Града Бијељина.

НАЧЕЛНИК ОДЈЕЉЕЊА

Миладин Ракић, дипл. инж. саобраћаја